În perioada 22-24 martie 2024, va avea loc cea de-a XXXIV-a ediție a "Festivalului-concurs național de muzică populară pentru copii și tineri "Florile Ceahlăului". Evenimentul este organizat de Centrul pentru Cultură și Arte "Carmen Saeculare", cu sprijinul Consiliului Județean Neamț și al Casei de Cultură a Sindicatelor din Piatra-Neamț.
Desfășurată în sala de spectacole a Casei de Cultură a Sindicatelor din Piatra-Neamț, competiția va avea loc vineri și sâmbătă, pe 22 și 23 martie, începând cu ora 15:00. Concursul se va desfășura pe două secțiuni, canto tradițional și instrumente, împărțite în categorii de vârstă, de la 10 la 25 de ani. Aceștia își vor disputa locurile pentru Gala laureaților de duminică, 24 martie 2024, care este programată șă înceapă la ora 16:00.
Juriul al acestei ediții va fi format din:
Elise Stan – etnomuzicolog și preşedintele juriului,
Delia Stoian Irimie – conf. univ. dr. la Academia de Muzică "Gheorghe Dima" Cluj-Napoca,
Laurenţiu Ursache – realizator de programe folclorice la Radio România Iaşi,
Carmen-Elena Nastasă – directorul Centrului pentru Cultură şi Arte "Carmen Saeculare" Neamț.
Publicul prezent la acest eveniment este încurajat să se alăture și unei acțiuni caritabile, parte a proiectului "Podul de cărți TVR Iași", prin donarea unei cărți în limba română destinate copiilor din Republica Moldova.
Biletele pentru accesul la Gala laureaților, pot fi achiziționate de la Secretariatele Centrului pentru Cultură și Arte "Carmen Saeculare" Neamț sau de la Casa de Cultură a Sindicatelor Piatra-Neamț.
Denisa Popa